[{"text_idx": "#000002", "text": "Caniata\u0301u i brosesau naturiol ddominyddu.\nYmyrraeth reoli gynnar i sefydlu amodau sy\u2019n ffafriol i ddatblygiad ecosystem naturiol.\nRheoli niferoedd llysysyddion \u2013 gyda\u2019r nod ar hyn o bryd o alluogi gorchudd coed i gynyddu ar draws y safle."}, {"text_idx": "#000008", "text": "Pwrpas Coetir Anian yw adfer cynefinoedd a rhywogaethau, a rhoi cyfle i bobl ymwneud yn uniongyrchol a\u0302 natur. Yn bennaf, adnodd cymunedol yw Coetir Anian, ble gall pobl leol gymryd rhan mewn prosiect yn eu tirwedd lleol. Neu, gallant ddefnyddio\u2019r safle ar gyfer adloniant, yn cynnwys gwersylla gwyllt, mewn lle ble maent yn gallu teimlo eu bod yn perthyn, ble nad oes angen iddynt dalu am y fraint. Mae\u2019r rhan fwyaf o bobl wedi eu datgysylltu o\u2019r tir ac yn hiraethu am gysylltu a\u0302 natur, ond yn aml yn teimlo eu bod yn dresbaswyr yn y dirwedd. Mae Coetir Anian am gywiro hyn \u2013 dylai cysylltu a\u0302\u2019r tir fod yn hawl i bawb, nid yn unig i leiafrif eli\u0302t. Dyma sut mae Coetir Anian yn helpu\u2019r gymuned."}, {"text_idx": "#000009", "text": "Mae ar gael yn yr run ffordd i\u2019r rheiny sy\u2019n ymweld a\u0302\u2019r ardal, sy\u2019n cael eu denu gan dirwedd sy\u2019n gyfoethog mewn natur ac yn groesawgar i bobl. Mae Coetir Anian hefyd am greu lle i fywyd gwyllt, ble mae lles rhywogaethau eraill yn achos pennaf."}, {"text_idx": "#000010", "text": "Mae\u2019r prosiect yn rhoi cyflogaeth ac wedi ei seilio yn etifeddiaeth naturiol a diwylliannol yr ardal. O fewn cof byw, roedd y bryniau yma yn llawn sw\u0302n chwibanoglau a\u2019r rugiar, a\u2019r afonydd yn llawn eog a brithyll. Rydym am weld y digonedd naturiol yma yn dychwelyd."}]